Griekwastad-moorde: Saak gaan voort ondanks 'belydenis' | Maroela Media
"Ons is bewus van bewerings wat deur 'n vermeende verregse boer, Cornelia de Wet, in mediaberigte gepubliseer is," het Mashudu Malabi, woordvoerder vir die Nasionale Vervolgingsgesag (NVG) in die Noord-Kaap, gesê.
Die Diamond Fields Advertiser het berig dat De Wet (37), 'n lid van die Afrikaner Weerstandsbeweging (AWB), skuld erken het oor haar rol in die moorde van die Steenkamp-gesin. Volgens die berig (wat ook hier op Maroela Media gepubliseer is) het De Wet, wat tans in aanhouding is op aanklagte van die besit van plofstof en ammunisie, aangevoer dat die Steenkamp-moorde deel was van 'n plan om wit boere aan te val om vrees te kweek en rassehaat aan te wakker.
Die koerant het gesê die seun se prokureur en sy voog het vandeesweek met die De Wet by die Kimberley-gevangenis vergader.
Malabi sê die vervolgingspan sal nietemin volgende week met die saak voortgaan.
Die hofsaak sal na verwagting regdeur November voortduur, met bykomende dae in Desember indien nodig. Die seun is op borgtog vrygelaat en is in die toesig van 'n voog.
Die seun staar drie aanklagte van moord, een van verkragting en een van minagting van die gereg in die gesig vir die moord op Deon Steenkamp (44), sy vrou Christelle (43) en hul dogter, Marthella (14) op 6 April 2012 op hul plaas Naauwhoek in Griekwastad. Marthella is ook verkrag.
Ek dink hierdie is die grootste omkoop storie wat ek al gehoor het.Want in die hofstukke is daar dan bewys dat die seun die suster verkrag het,en die NVG moes tog al die leidrade opgevolg het tot die moord.m.a.w. die NVG se bevindings word dan nou in twyfel getrek.,hoe bring jy nou hierdie kloutjie by die oor.Ek verstaan dit glad nie.Ek dink dit is die grootste lieg storie wat bestaan.
As die meisie verkrag is, moet daar tog bewyse wees, wie se (dna-sperm) is by haar gekry, die uitslag hiervan sal mos bepaal wie haar verkrag het en die moordenaar aandui, tensy hy (Don) gedwing was om dit te doen, soos dit lyk is die staat baie seker van sy saak, en dit strook nie met die AWB vrou se verklaring, so lyk nie so moeilik om te ontrafel nie, die waarheid sal uitkom. Iemand gaan tronk toe, of dit moord of regsverydeling is.
Daar is drie moorde gepleeg in 'n huislike omgewing. 'n Beeldskone jong meisie is verkrag voor sy vermoor is. Die motief was skynbaar nie roof nie. Wie dus ookal hiervoor verantwoordelik is is siek. Dit is kommerwekkend hoe maklik of ongeërg mense deesdae hul geliefdes en medemens (wreed) vermoor vir geen noemenswaardige (selfverdediging?) rede nie. Daar is GEEN verskoning vir die sosiale en morele verroting wat in SA besig is om met rasse skrede toe te neem nie. Elke persoon moet verantwoordelikheid vir sy eie emosies en dade aanvaar en die gevolge van sy besluite dra. Moenie Sê jy is… Lees meer »
PERSVERKLARING Na berigte wat deur News 24 versprei word waarin 'n sekere Cornelia de Wet uitgemaak word as 'n lid van die AWB (Afrikaner Weerstands Beweging) word die AWB genoodsaak om hierdie persverklaring uit te ryk: Die AWB kan nie verantwoordelik gehou word vir enige lid, voornemende lid of dan enige persoon wat hom of haarself wil voordoen as lid van die AWB, se doen en late nie. Dit is waansinnig om te dink dat 'n Beweging soos die AWB, 'n Beweging wat hom beywer vir die beskerming van sy lede en ander blanke lede van die publiek, homself sal… Lees meer »